CELEX: 32013R0301
Language: mt
Date: 2013-03-27 00:00:00
Title: Regolament tal-Kummissjoni (UE) Nru 301/2013 tas- 27 ta’ Marzu 2013 li jemenda r-Regolament (KE) Nru 1126/2008 li jadotta ċerti standards internazzjonali tal-kontabbiltà skont ir-Regolament (KE) Nru 1606/2002 tal-Parlament Ewropew u tal-Kunsill rigward Titjib Annwali fl-Istandards Internazzjonali tar-Rapportar Finanzjarju, Ċiklu 2009-2011  Test b’relevanza għaż-ŻEE

28.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 90/78
            
         REGOLAMENT TAL-KUMMISSJONI (UE) Nru 301/2013
   tas-27 ta’ Marzu 2013
   li jemenda r-Regolament (KE) Nru 1126/2008 li jadotta ċerti standards internazzjonali tal-kontabbiltà skont ir-Regolament (KE) Nru 1606/2002 tal-Parlament Ewropew u tal-Kunsill rigward Titjib Annwali fl-Istandards Internazzjonali tar-Rapportar Finanzjarju, Ċiklu 2009-2011
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta' Lulju 2002 dwar l-applikazzjoni ta' standards internazzjonali tal-kontabbiltà (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards u interpretazzjonijiet internazzjonali li kienu fis-seħħ fil-15 ta’ Ottubru 2008.
            
         
               (2)
            
            
               Fis-17 ta' Mejju 2012, il-Bord tal-Istandards Internazzjonali tal-Kontabbiltà (IASB) ippubblika Titjib Annwali fl-Istandards Internazzjonali tar-Rapportar Finanzjarju, Ċiklu 2009-2011 (it-titjib), fil-qafas tal-proċess ta' titjib regolari tiegħu li għandu l-għan li jirrazzjonalizza u jiċċara l-istandards. L-għan tat-titjib huwa li jiġu indirizzati kwistjonijiet mhux urġenti, iżda neċessarji, diskussi mill-IASB waqt iċ-ċiklu tal-proġett li beda fl-2009 f'oqsma ta' inkonsistenza fl-Istandards Internazzjonali tar-Rapportar Finanzjarju (IFRSs) jew fejn kienet meħtieġa kjarifika tat-test. Tliet elementi ta' titjib, jiġifieri l-emendi għall-Appendiċi D tal-IFRS 1, l-Istandard Internazzjonali tal-Kontabbiltà (IAS) 16, u IAS 34, huma kjarifiki jew korrezzjonijiet tal-istandards rispettivi. It-tliet elementi l-oħra ta' titjib, jiġifieri l-emendi għall-IFRS 1, IAS 1, u IAS 32, jikkonċernaw tibdiliet għar-rekwiżiti eżistenti jew gwida addizzjonali dwar l-implimentazzjoni ta' dawk ir-rekwiżiti.
            
         
               (3)
            
            
               Il-konsultazzjoni mal-Grupp Tekniku ta’ Esperti (TEG) tal-Grupp Konsultattiv Ewropew dwar ir-Rapportar Finanzjarju (EFRAG) tikkonferma li t-titjib jissodisfa l-kriterji tekniċi għall-adozzjoni stipulati fl-Artikolu 3(2) tar-Regolament (KE) Nru 1606/2002.
            
         
               (4)
            
            
               Ir-Regolament (KE) Nru 1126/2008 għandu għalhekk jiġi emendat skont dan.
            
         
               (5)
            
            
               Il-miżuri stipulati f'dan ir-Regolament huma skont l-opinjoni tal-Kumitat Regolatorju tal-Kontabbiltà,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (KE) Nru 1126/2008 huwa emendat kif ġej:
   
               (1)
            
            
               L-Istandard Internazzjonali tar-Rapportar Finanzjarju (IFRS) 1 Adozzjoni għall-ewwel darba tal-Istandards Internazzjonali tar-Rapportar Finanzjarju huwa emendat kif stipulat fl-Anness ta' dan ir-Regolament;
            
         
               (2)
            
            
               L-Istandard Internazzjonali tal-Kontabbiltà (IAS) 1 Preżentazzjoni tar-Rapporti Finanzjarji huwa emendat kif stipulat fl-Anness ta' dan ir-Regolament;
            
         
               (3)
            
            
               L-IFRS 1 Adozzjoni għall-ewwel darba tal-Istandards Internazzjonali tar-Rapportar Finanzjarju u l-IAS 34 Rapportar Finanzjarju Interim huma emendati skont l-IAS 1 kif stabbilit fl-Anness ta' dan ir-Regolament.
            
         
               (4)
            
            
               L-IAS 16 Proprjetà, Impjant u Tagħmir huwa emendat kif stipulat fl-Anness ta' dan ir-Regolament;
            
         
               (5)
            
            
               L-IAS 32 Strumenti Finanzjarji: Preżentazzjoni huwa emendat kif stipulat fl-Anness ta' dan ir-Regolament;
            
         
               (6)
            
            
               L-Interpretazzjoni 2 tal-Kumitat tal-Interpretazzjonijiet Internazzjonali tar-Rapportar Finanzjarju (IFRIC) Ishma tal-Membri f'Entitajiet Kooperativi u Strumenti Simili hija emendata skont l-IAS 32 kif stipulat fl-Anness ta' dan ir-Regolament;
            
         
               (7)
            
            
               L-IAS 34 Rapportar Finanzjarju Interim huwa emendat kif stipulat fl-Anness ta' dan ir-Regolament.
            
         Artikolu 2
   Kull kumpanija għandha tapplika l-emendi msemmija fl-Artikolu 1, sa mhux aktar tard mid-data tal-bidu tal-ewwel sena finanzjarja tagħha li tibda fl-1 ta' Jannar 2013 jew wara.
   Artikolu 3
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta’ Marzu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      ANNESS
      
         STANDARDS INTERNAZZJONALI TAL-KONTABBILTÀ
      
      
                  
                     IFRS 1
                  
               
               
                  
                              
                                 L-IFRS 1
                              
                           
                           
                              
                                 Adozzjoni għall-Ewwel Darba tal-Istandards Internazzjonali tar-Rapportar Finanzjarju
                              
                           
                        
            
                  
                     IAS 1
                  
               
               
                  
                              
                                 IAS 1
                              
                           
                           
                              
                                 Preżentazzjoni tar-Rapporti Finanzjarji
                              
                           
                        
            
                  
                     IAS 16
                  
               
               
                  
                              
                                 IAS 16
                              
                           
                           
                              
                                 Proprjetà, Impjant u Tagħmir
                              
                           
                        
            
                  
                     IAS 32
                  
               
               
                  
                              
                                 IAS 32
                              
                           
                           
                              
                                 Strumenti Finanzjarji: Preżentazzjoni
                              
                           
                        
            
                  
                     IAS 34
                  
               
               
                  
                              
                                 IAS 34
                              
                           
                           
                              
                                 Rapportar Finanzjarju Interim
                              
                           
                        
            "Riproduzzjoni permessa fiż-Żona Ekonomika Ewropea. Id-drittijiet kollha eżistenti huma riżervati barra ż-ŻEE, bl-eċċezzjoni tad-dritt ta’ riproduzzjoni għall-użu personali jew għal finijiet leġittimi oħra. Aktar tagħrif jista’ jinkiseb mill-IASB fuq is-sit www.iasb.org"
      
         Emendi għall-IFRS 1 Adozzjoni għall-ewwel darba tal-Istandards Internazzjonali tar-Rappurtar Finanzjarju
         
      
      Il-paragrafi 4A – 4B, 23A u 23B – 39P huma miżjuda.
      AMBITU
      
               
                  4A
               
               
                  Minkejja r-rekwiżiti fil-paragrafi 2 u 3, entità li tkun applikat l-IFRSs f’perjodu ta’ rappurtar preċedenti, iżda li r-rapporti finanzjarji annwali preċedenti l-aktar reċenti tagħha ma kienx fihom dikjarazzjoni espliċita u mingħajr ebda riserva ta' konformità mal-IFRSs, għandha jew tapplika dan l-IFRS jew inkella tapplika l-IFRSs retrospettivament skont l-IAS 8 Politiki tal-Kontabilità, Bidliet fl-Istimi u Żbalji daqs li kieku l-entità qatt ma waqfet tapplika l-IFRSs.
               
            
               
                  4B
               
               
                  Meta entità ma tagħżilx li tapplika dan l-IFRS skont il-paragrafu 4A, l-entità għandha madankollu tapplika r-rekwiżiti ta’ divulgazzjoni fil-paragrafi 23A – 23B tal-IFRS 1, minbarra r-rekwiżiti ta’ divulgazzjoni fl-IAS 8.
               
            PREŻENTAZZJONI U DIVULGAZZJONI
      
         Spjegazzjoni tat-tranżizzjoni għall-IFRSs
      
      
               
                  23A
               
               
                  Entità li applikat l-IFRSs f'perjodu preċedenti, kif deskritt fil-paragrafu 4A, għandha tiddivulga:
                  
                              (a)
                           
                           
                              ir-raġuni li għaliha waqfet tapplika l-IFRSs; kif ukoll
                           
                        
                              (b)
                           
                           
                              ir-raġuni għalfejn qed terġa’ tapplika l-IFRSs
                           
                        
            
               
                  23B
               
               
                  Meta entità, skont il-paragrafu 4A, ma tagħżilx li tapplika l-IFRS 1, l-entità għandha tispjega r-raġunijiet għall-għażla li tapplika l-IFRSs bħallikieku qatt ma waqfet tapplika l-IFRSs.
               
            DATA EFFETTIVA
      
               
                  39P
               
               
                  Iċ-Ċiklu Annwali tat-Titjib 2009 – 2011, maħruġ f’Mejju 2012, żied il-paragrafi 4A – 4B u 23A u 23B. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emenda fl-Appendiċi D tal-IFRS 1 Adozzjoni għall-ewwel darba tal-Istandards Internazzjonali tar-Rappurtar Finanzjarju
      
      Il-paragrafu D23 huwa emendat u l-paragrafu 39Q huwa miżjud.
      
         Kosti tas-self
      
      
               
                  D23
               
               
                  Min jadottahom għall-ewwel darba jista’ jagħżel li japplika r-rekwiżiti tal-IAS 23 mid-data tat-tranżizzjoni jew minn data aktar kmieni kif permess mill-paragrafu 28 tal-IAS 23. Mid-data li fiha entità li tapplika din l-eżenzjoni tibda tapplika l-IAS 23, l-entità:
                  
                              (a)
                           
                           
                              ma għandhiex terġa' tirrapporta l-komponent tal-kost tas-self li kien kapitalizzat skont il-GAAP preċedenti u li ġie inkluż fl-ammont riportat fil-kotba ta' assi f'dik id-data; kif ukoll
                           
                        
                              (b)
                           
                           
                              għandha tikkontabilizza l-kosti tas-self imġarrba f’dik id-data jew wara skont l-IAS 23, inklużi dawk il-kosti tas-self imġarrba f’dik id-data jew wara fuq assi li diġà jikkwalifikaw taħt kostruzzjoni.
                           
                        
            DATA EFFETTIVA
      
               
                  39Q
               
               
                  
                     Iċ-Ċiklu tat-Titjib Annwali 2009 – 2011, maħruġ f’Mejju 2012, emenda l-paragrafu D23. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emenda għall-IAS 1 Preżentazzjoni tar-Rapporti Finanzjarji
         
      
      Il-paragrafi 10, 38 u 41 huma emendati. Il-paragrafi 39 u 40 huma mħassra. Il-paragrafi 38A–38D, 40A–40D u 139L huma miżjuda (għalkemm il-kontenut fil-paragrafi 38A u 38B huwa bbażat fuq il-paragrafi 39 u 40 preċedenti li issa ġew imħassra) kif ukoll l-intestaturi qabel il-paragrafi 38, 38C u 40A.
      
         Sett komplet ta' rapporti finanzjarji
      
      
               
                  
                     10
                  
               
               
                  
                     Sett komplet ta’ rapporti finanzjarji jkun fih:
                  
                              
                                 (a)
                              
                           
                           
                              
                                 rapport tal-pożizzjoni finanzjarja fit-tmiem tal-perjodu;
                           
                        
                              
                                 (b)
                              
                           
                           
                              
                                 rapport tal-profitt u t-telf (rapport tal-introjtu) u introjtu komprensiv ieħor għall-perjodu;
                           
                        
                              
                                 (c)
                              
                           
                           
                              
                                 rapport tat-tibdil fl-ekwità għall-perjodu;
                           
                        
                              
                                 (d)
                              
                           
                           
                              
                                 rapport tal-flussi ta’ flus għall-perjodu;
                           
                        
                              
                                 (e)
                              
                           
                           
                              
                                 noti, li fihom sommarju tal-politika sinifikanti tal-kontabilità u informazzjoni oħra ta’ spjegazzjoni;
                           
                        
                              
                                 (ea)
                              
                           
                           
                              
                                 informazzjoni komparattiva fir-rigward tal-perjodu preċedenti kif speċifikat fil-paragrafi 38 u 38A; kif ukoll
                              
                           
                        
                              
                                 (f)
                              
                           
                           
                              
                                 rapport tal-pożizzjoni finanzjarja fil-bidu tal-perjodu preċedenti li fih entità tapplika xi politika tal-kontabilità b'mod retrospettiv, jew tirrapporta mill-ġdid xi entrati fir-rapporti finanzjarji tagħha b’mod retrospettiv, jew meta tirriklassifika entrati fir-rapporti finanzjarji tagħha f’konformità mal-paragrafi 40A-40D.
                              
                           
                        
            
         Entità tista' tuża titli għar-rapporti differenti minn dawk li jintużaw f'dan l-Istandard. Pereżempju, entità tista' tuża t-titlu "rapport tad-dħul komprensiv" minflok "rapport tal-profitt u t-telf u introjtu komprensiv ieħor".
      
         Informazzjoni komparattiva
      
      
         Informazzjoni komparattiva minima
      
      
               
                  
                     38
                  
               
               
                  Ħlief meta l-IFRSs jippermettu jew jeħtieġu mod ieħor, entità għandha tippreżenta informazzjoni komparattiva fir-rigward tal-perjodu ta' qabel għall-ammonti kollha rrappurtati fir-rapporti finanzjarji tal-perjodu attwali. Entità għandha tinkludi informazzjoni komparattiva għall-informazzjoni narrattiva u deskrittiva meta din tkun rilevanti għall-fehim tar-rapporti finanzjarji tal-perjodu attwali.
               
            
               
                  
                     38A
                  
               
               
                  Entità għandha tippreżenta, bħala minimu, żewġ rapporti tal-pożizzjoni finanzjarja, żewġ rapporti tal-profitt jew telf u introjtu kumplessiv ieħor, żewġ rapporti separati tal-profitt jew it-telf (jekk ippreżentati), żewġ rapporti tal-flussi tal-flus u żewġ rapporti tal-bidliet fl-ekwità u noti relatati.
               
            
               
                  38B
               
               
                  F’ċerti każijiet, l-informazzjoni narrattiva pprovduta fir-rapporti finanzjarji għall-perjodu/i preċedenti tibqa’ rilevanti fil-perjodu attwali. Pereżempju, entità tiddivulga fil-perjodu attwali d-dettalji ta' tilwima ġuridika, li r-riżultat tagħha kien inċert fi tmiem il-perjodu preċedenti u li għadha trid tiġi riżolta. L-utenti jistgħu jibbenefikaw mid-divulgazzjoni ta' informazzjoni li l-inċertezza kienet teżisti fi tmiem il-perjodu preċedenti u mid-divulgazzjoni ta' informazzjoni dwar il-passi li ttieħdu matul dak il-perjodu biex tiġi riżolta dik l-inċertezza.
               
            
         
            Informazzjoni komparattiva addizzjonali
         
      
      
               
                  38C
               
               
                  Entità tista’ tippreżenta informazzjoni komparattiva minbarra r-rapporti finanzjarji komparattivi minimi meħtieġa mill-IFRSs, sakemm dik l-informazzjoni tkun imħejjija skont l-IFRSs. Din l-informazzjoni komparattiva tista’ tikkonsisti f’tip wieħed jew aktar ta’ rapporti msemmija fil-paragrafu 10, iżda ma għandhiex għalfejn tinkludi sett komplet ta' rapporti finanzjarji. Meta dan ikun il-każ, l-entità għandha tippreżenta informazzjoni relatata f’nota għal dawk ir-rapporti addizzjonali.
               
            
               
                  38D
               
               
                  Pereżempju, entità tista' tippreżenta t-tielet rapport tal-profitt jew telf u introjtu kumplessiv ieħor (u għaldaqstant tippreżenta l-perjodu attwali, il-perjodu preċedenti u mill-perjodu komparattivi addizzjonali wieħed). Madankollu, l-entità mhix meħtieġa tippreżenta t-tielet rapport tal-pożizzjoni finanzjarja, it-tielet rapport tal-flussi tal-flus jew it-tielet rapport tal-bidliet fl-ekwità (jiġifieri rapport finanzjarju komparattiv addizzjonali). L-entità hi meħtieġa tippreżenta, fin-noti għar-rapporti finanzjarji, l-informazzjoni komparattiva relatata mar-rapport addizzjonali tal-profitt jew it-telf u introjtu kumplessiv ieħor.
               
            
               
                  39
               
               
                  [Imħassra]
               
            
               
                  40
               
               
                  [Imħassra]
               
            
         
            Bidla fil-politika tal-kontabilità, rapporti mill-ġdid retrospettivi jew riklassifikazzjoni
         
      
      
               
                  
                     40A
                  
               
               
                  Entità għandha tippreżenta tielet rapport tal-pożizzjoni finanzjarja fil-bidu tal-perjodu preċedenti minbarra r-rapporti finanzjarji komparattivi minimi meħtieġa fil-paragrafu 38A jekk:
                  
                              (a)
                           
                           
                              
                                 tapplika politika tal-kontabilità b'mod retrospettiv, tagħmel rapporti mill-ġdid retrospettivi tal-entrati fir-rapporti finanzjarji tagħha jew tikklassifika mill-ġdid entrati fir-rapporti finanzjarji tagħha; kif ukoll
                              
                           
                        
                              (b)
                           
                           
                              
                                 l-applikazzjoni retrospettiva, rapporti mill-ġdid retrospettivi jew ir-riklassifikazzjoni għandha effett materjali fuq l-informazzjoni fir-rapport tal-pożizzjoni finanzjarja fil-bidu tal-perjodu preċedenti.
                              
                           
                        
            
               
                  40B
               
               
                  Fiċ-ċirkostanzi deskritti fil-paragrafu 40A, entità għandha tippreżenta tliet rapporti tal-pożizzjoni finanzjarja:
                  
                              (a)
                           
                           
                              fit-tmiem tal-perjodu attwali,
                           
                        
                              (b)
                           
                           
                              fit-tmiem tal-perjodu preċedenti; kif ukoll
                           
                        
                              (c)
                           
                           
                              fil-bidu tal-perjodu preċedenti.
                           
                        
            
               
                  40C
               
               
                  Meta entità hija meħtieġa tippreżenta rapport addizzjonali tal-pożizzjoni finanzjarja skont il-paragrafu 40A, trid tiddivulga l-informazzjoni meħtieġa mill-paragrafi 41-44 u l-IAS 8. Madankollu, ma għandhiex għalfejn tippreżenta n-noti relatati mar-rapport tal-ftuħ tal-pożizzjoni finanzjarja fil-bidu tal-perjodu preċedenti.
               
            
               
                  40D
               
               
                  Id-data ta’ dak ir-rapport tal-ftuħ tal-pożizzjoni finanzjarja għandha tkun fil-bidu tal-perjodu preċedenti irrispettivament minn jekk ir-rapporti finanzjarji ta’ entità jippreżentawx informazzjoni komparattiva għal perjodi preċedenti (kif permess fil-paragrafu 38C).
               
            
               
                  
                     41
                  
               
               
                  Jekk entità tibdel il-preżentazzjoni jew il-klassifikazzjoni tal-entrati fir-rapporti finanzjarji tagħha, hi għandha tirriklassifika ammonti komparattivi, sakemm ir-riklassifikazzjoni ma tkunx prattikabbli. Meta entità tirriklassifika ammonti komparattivi, għandha tiddivulga (inkluż fil-bidu tal-perjodu preċedenti):
                  
                              
                                 (a)
                              
                           
                           
                              
                                 in-natura tar-riklassifikazzjoni;
                           
                        
                              
                                 (b)
                              
                           
                           
                              
                                 l-ammont ta’ kull entrata jew klassi ta’ entrati li huma rriklassifikati; kif ukoll
                              
                           
                        
                              
                                 (c)
                              
                           
                           
                              
                                 ir-raġuni għar-riklassifikazzjoni.
                              
                           
                        
            TRANŻIZZJONI U DATA EFFETTIVA
      
               
                  139L
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafi 10, 38 u 41, ħassar il-paragrafi 39 – 40 u żied il-paragrafi 38A – 38D u 40A – 40D. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emendi konsegwenzjali għal standards oħra li jirriżultaw minn l-emenda għall-IAS 1
      
      
         L-emendi segwenti għall-IFRSs oħra huma meħtieġa biex tiġi żgurata l-konsistenza mal-IAS 1 rivedut.
      
      
         Emendi għall-IFRS 1 Adozzjoni għall-ewwel darba tal-Istandards Internazzjonali tar-Rappurtar Finanzjarju
         
      
      Il-paragrafu 21 huwa emendat u jiżdied il-paragrafu 39R.
      PREŻENTAZZJONI U DIVULGAZZJONI
      
         Informazzjoni komparattiva
      
      
               
                  21
               
               
                  L-ewwel rapporti finanzjarji ta’ entità mħejjija skont l-IFRS għandhom jinkludu mill-inqas tliet rapporti dwar il-pożizzjoni finanzjarja, żewġ rapporti tal-profitt jew it-telf u introjtu komprensiv ieħor, żewġ rapporti separati tal-profitt jew telf (jekk ippreżentati), żewġ rapporti tal-flussi ta’ flus u żewġ rapporti tal-bidliet fl-ekwità u noti relatati, inkluża informazzjoni komparattiva tar-rapporti kollha ppreżentati.
               
            DATA EFFETTIVA
      
               
                  39R
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafu 21. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emendi għal IAS 34 Rappurtar Finanzjarju Interim
         
      
      Il-paragrafu 5 huwa emendat u jiżdied il-paragrafu 52.
      KONTENUT TA’ RAPPORT FINANZJARJU INTERIM
      
               
                  5
               
               
                  L-IAS 1 jiddefinixxi sett komplut ta’ rapporti finanzjarji li jinkludi l-komponenti li ġejjin:
                  
                              (a)
                           
                           
                              rapport tal-pożizzjoni finanzjarja fit-tmiem tal-perjodu;
                           
                        
                              (b)
                           
                           
                              rapport tal-profitt jew it-telf u introjtu komprensiv ieħor għall-perjodu;
                           
                        
                              (c)
                           
                           
                              rapport tat-tibdil fl-ekwità għall-perjodu;
                           
                        
                              (d)
                           
                           
                              rapport tal-flussi ta’ flus għall-perjodu;
                           
                        
                              (e)
                           
                           
                              noti, li fihom sommarju tal-politika sinifikanti tal-kontabilità u informazzjoni oħra ta’ spjegazzjoni;
                           
                        
                              (ea)
                           
                           
                              informazzjoni komparattiva fir-rigward tal-perjodu preċedenti kif speċifikat fil-paragrafi 38 u 38A tal-IAS 1; kif ukoll
                           
                        
                              (f)
                           
                           
                              rapport tal-pożizzjoni finanzjarja fil-bidu tal-perjodu preċedenti li fih entità tapplika xi politika tal-kontabilità b'mod retrospettiv, jew tirrapporta mill-ġdid b’mod retrospettiv xi entrati fir-rapporti finanzjarji tagħha, jew meta tirriklassifika entrati fir-rapporti finanzjarji tagħha f’konformità mal-paragrafi 40A-40D tal-IAS 1.
                           
                        Entità tista' tuża titoli għar-rapporti differenti minn dawk li jintużaw f'dan l-Istandard. Pereżempju, entità tista' tuża t-titlu ‘rapport tal-introjtu komprensiv’ minflok ‘rapport tal-profitt jew telf u introjtu komprensiv ieħor’.
               
            DATA EFFETTIVA
      
               
                  52
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafu 5 bħala emenda konsegwenzjali derivata mill-emenda għall-IAS 1 Preżentazzjoni ta’ Rapporti Finanzjarji. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         L-emenda għall-IAS 16 Proprjetà, Impjanti u Tagħmir
      
      Il-paragrafu 8 huwa emendat u jiżdied il-paragrafu 81G.
      RIKONOXXIMENT
      
               
                  8
               
               
                  Oġġetti bħal spare parts, tagħmir stand-by u t-tagħmir tal-manutenzjoni, huma rikonoxxuti skont dan l-IFRS meta dawn jissodisfaw id-definizzjoni ta’ proprjetà, impjant u tagħmir. Inkella, dawn l-oġġetti huma kklassifikati bħala inventarju.
               
            DATA EFFETTIVA
      
               
                  81G
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafu 8. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emenda għall-IAS 32 Strumenti Finanzjarji: Preżentazzjoni
         
      
      Il-paragrafi 35, 37 u 39 huma emendati u jiżdiedu l-paragrafi 35A u 97M.
      PREŻENTAZZJONI
      
         Imgħax, dividendi, telf u qligħ
      
      
         (ara wkoll il-paragrafu AG37)
      
      
               
                  
                     35
                  
               
               
                  Imgħax, dividendi, telf u qligħ li huma relatati ma' strument finanzjarju jew komponent li hu obbligazzjoni finanzjarja għandhom jiġu rikonoxxuti bħala introjtu jew kost fir-rapport tal-profitt jew it-telf. Distribuzzjonijiet lid-detenturi ta' strumenti azzjonarji għandhom ikunu rikonoxxuti mill-entità direttament f'ekwità. Kosti tat-tranżazzjonijiet ta' tranżazzjoni ta 'ekwità għandhom jiġu kontabilizzati bħala tnaqqis fl-ekwità.
               
            
               
                  35A
               
               
                  Taxxa fuq l-introjtu relatata mad-distribuzzjonijiet lid-detenturi ta' strument azzjonarju u għal kosti tat-tranżazzjoni ta’ tranżazzjoni ta' ekwità għandhom jiġu kontabilizzati skont l-IAS 12 Taxxi fuq id-Dħul.
               
            
               
                  37
               
               
                  Entità tipikament iġġarrab kosti varji fil-ħruġ jew fl-akkwist tal-istrumenti azzjonarji tagħha stess. Dawk il-kosti jistgħu jinkludu spejjeż ta' reġistrazzjoni u tariffi regolatorji oħrajn, ammonti mħallsa lil konsulenti legali, kontabilisti u professjonisti oħrajn, kosti tal-istampar u taxxi tal-bolla. Il-kosti tat-tranżazzjonijiet ta' tranżazzjoni ta' ekwità huma kontabilizzati bħala tnaqqis mill-ekwità sal-punt li huma kosti inkrementali direttament attribwibbli għat-tranżazzjoni ta' ekwità li, li kieku ma kinux, kienu jiġu evitati. Il-kosti ta' tranżazzjoni ta' ekwità li hi abbandunata huma rikonoxxuti bħala spiża.
               
            
               
                  39
               
               
                  L-ammont tal-kosti ta’ tranżazzjoni kontabilizzati bħala tnaqqis mill-ekwità fil-perjodu għandu jiġi divulgat separatament f’konformità mal-IAS 1.
               
            DATA EFFETTIVA U TRANŻIZZJONI
      
               
                  97M
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafi 35, 37 u 39 u żied il-paragrafu 35A. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.
               
            
         Emendi konsegwenzjali għal standards oħra li jirriżultaw minn l-emenda għall-IAS 32
      
      
         L-emendi segwenti għall-IFRSs oħra huma meħtieġa biex tiġi żgurata l-konsistenza mal-IAS 32 rivedut.
      
      
         L-emenda li l-IFRIC 2 Ishma tal-Membri f’Entitajiet Kooperattivi u Strumenti Simili
         
      
      Il-paragrafu 11 huwa emendat u jiżdied il-paragrafu 17.
      KUNSENS
      
               
                  11
               
               
                  Kif meħtieġ mill-paragrafu 35 tal-IAS 32, id-distribuzzjonijiet lid-detenturi ta' strumenti azzjonarji huma rikonoxxuti direttament f'ekwità. Imgħax, dividendi u redditi oħrajn marbuta ma' strumenti finanzjarji kklassifikati bħala obbligazzjonijiet finanzjarji huma spejjeż, irrispettivament minn jekk dawk l-ammonti mħallsa humiex legalment ikkaratterizzati bħala dividendi, imgħax jew xi ħaġa oħra.
               
            DATA EFFETTIVA
      
               
                  17
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafu 11. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Jekk entità tapplika dik l-emenda għall-IAS32 bħala parti miċ-Ċiklu Annwali tat-Titjib 2009-2011 (maħruġ f’Mejju 2012) għal perjodu aktar bikri, l-emenda fil-paragrafu 11, għandha tkun applikata għal dak il-perjodu iktar bikri.
               
            
         Emendi għal IAS 34 Rappurtar Finanzjarju Interim
         
      
      Il-paragrafu 16A huwa emendat u jiżdied il-paragrafu 53.
      KONTENUT TA’ RAPPORT FINANZJARJU INTERIM
      
         Divulgazzjonijiet oħra
      
      
               
                  
                     16A
                  
               
               
                  Minbarra li tiddivulga avvenimenti u tranżazzjonijiet sinifikanti skont il-paragrafi 15–15C, entità għandha tinkludi l-informazzjoni li ġejja, fin-noti għar-rapporti finanzjarji interim tagħha, jekk ma tkunx iddivulgata x’imkien ieħor fir-rapport finanzjarju interim. Normalment din l-informazzjoni għandha tkun irrapportata fuq bażi ta’ dik is-sena finanzjarja sal-jum attwali.
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 l-informazzjoni segmentali li ġejja (id-divulgazzjoni ta’ informazzjoni segmentali hija meħtieġa fir-rapport finanzjarju interim ta’ entità fil-każ biss li l-IFRS 8 Segmenti Operattivi jitlob lil dik l-entità sabiex tiddivulga informazzjoni segmentali fid-rapporti finanzjarji annwali tagħha):
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             kalkolu tal-assi u l-obbligazzjonijiet totali għal segment rapportabbli partikolari jekk tali ammonti jkunu pprovduti regolarment lill-kap li jiddeċiedi fl-operat u jekk kien hemm bidla materjali mill-ammont divulgat fl-aħħar rapporti finanzjarji annwali għal dak is-segment rapportabbli.
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            DATA EFFETTIVA
      
               
                  53
               
               
                  
                     Iċ-Ċiklu Annwali tat-Titjib 2009 – 2011, maħruġ f’Mejju 2012, emenda l-paragrafu 16A. Entità għandha tapplika dik l-emenda b’mod retrospettiv skont l-IAS 8 Politiki tal-Kontabilità, Bidliet fl-Istimi tal-Kontabilità u Żbalji għal perjodi annwali li jibdew fl-1 ta’ Jannar 2013 jew wara. Hija permessa applikazzjoni qabel. Jekk entità tapplika dik l-emenda għal perjodu aktar bikri, hija għandha tiddivulga dak il-fatt.